Proprju ftit tal-ħin ilu xxandar l-aħħar episodju tas-sensiela Division 7 . F'dawn il-ħames snin li ilha għaddejja din is-sensiela konsistentament kienet waħda mill-aktar drama popolari u segwita f'pajjiżna. Dan minkejja li Division 7 ittratta diversi suġġetti kontroversjali li m'aħniex wisq imdorrijin niddiskutuhom, aktar u aktar li narawhom fuq sensiela televiżiva, fosthom l-eżorċiżmu, l-okkult u d-droga. Matul il-ġurnata tal-lum, bosta atturi li kienu parti minn din il-produzzjoni esprimew l-emozzjonijiet tagħhom rigward il-vjaġġ tagħhom f'din is-sensiela. Filwaqt li wħud iddeskrivew is-sensiela Division 7 bħala waħda mill-aqwa li qatt kellna f'Malta, saħqu li l-esperjenza u l-karattru li interpretaw se jibqgħu mnaqqxin f'qalbhom. Minkejja li l-vjaġġ ta' Division 7 jieqaf hawn, ġie żvelat minn Jason Zerafa li se jkun hemm ħafna aktar proġetti minn DBA Enertainment, fil-fatt, bħalissa qiegħdin jaħdmu fuq produzzjoni oħra li se tibda tixxandar f'April li ġej.